**BORDEROUL**

actelor necesare pentru anexarea la cererea pentru

obţinerea **AUTORIZAŢIEI DE CONSTRUIRE**

**(în conformitate cu prevederile art. 12 din LEGEA Nr. 163 din 09.07.2010 „Privind autorizarea executării lucrărilor de construcţie”)**

Autorizaţia de construire se emite în baza cererii, **în cel mult 10 zile lucrătoare de la data înregistrării acesteia**.

**La cerere se anexează următoarele documente:**

* certificatul de urbanism pentru proiectare;
* extrasul din documentaţia de proiect în volum de: memoriu explicativ, plan general (plan de situaţie, plan trasare), faţade, soluţii cromatice, proiect de organizare a executării  lucrărilor de construcţie;
* avizele de verificare a documentaţiei de proiect (compartimentele: plan general, arhitectură, rezistenţă) sau raportul unic de verificare a documentaţiei de proiect;
* buletinul de identitate (pentru persoană fizică) sau certificatul de înregistrare (pentru persoană juridică);
* contractul  privind supravegherea de autor, semnat de către solicitant  (beneficiar) şi proiectant;
* extrasul din procesul-verbal al şedinţei Consiliului Naţional al Monumentelor Istorice de pe lîngă Ministerul Culturii privind avizarea pozitivă a proiectului de execuţie, în cazul proiectării intervenţiilor la monumentele de istorie, artă şi arhitectură sau în zonele construite înscrise în Registrul monumentelor Republicii Moldova ocrotite de stat;
* certificatul de descărcare de sarcină arheologică, în cazurile prevăzute la art. 6 alin. (2) şi (3) din Legea nr. 218 din 17 septembrie 2010 privind protejarea patrimoniului arheologic.

Pentru emiterea autorizaţiei de construire, solicitantul (beneficiarul) va achita plata de **100 de lei** *(potrivit prevederilor art. 27 din LEGEA Nr. 163 din 09.07.2010)*.

Pentru utilizarea terenului municipal neatribuit, îngrădit şi ocupat temporar, pe perioada de construire a obiectivului, conform deciziei Consiliului Municipal Chişinău nr. 11/28-2 din 23.12.2014, **este stabilită o plată în cuantum de 0,15 lei pentru un m.p. pe zi** *(nr. de zile necesare pentru ocuparea temporară a terenului este specificată în graficul de executare a lucrărilor de construcţie)*. În cazul depăşirii termenului stabilit în graficul de executare a lucrărilor de construire, plata pentru utilizarea terenului se va percepe pentru perioada de peste termen în cuantum dublu.

**Prelucrarea documentelor care conţin date cu caracter personal se va efectua în condiţiile prevederilor Legii Nr. 133 din  08.07.2011 „Privind protecţia datelor cu caracter personal”**